google/wiki40b huggingface dataset:
Sverre Økshoff

Sverre Økshoff (født 9. september 1971) er en norsk musiker, kunstner og lærer fra Tønsberg.
I 1989 grunnla han sammen med Alex Møklebust bandet Klisne Seigmenn, Noralf Ronthi og Kim Ljung ble ganske fort med i bandet, etterhvert kom også Marius Roth Christensen med i gruppen. I 1991 byttet de navn til Seigmen og ga ut plata Pluto i 1992. I 1998 bestemte Økshoff seg for å slutte i bandet. Seigmen holdt sin siste konsert i slutten av mars 1999. I 2005 ble den gjnnforent i Dødens Dal i Trondheim. I 2015 ga de ut sitt første album på 18 år.
Mørk energi

I kosmologi er mørk energi en hypotetisk form for energi som gjennomsyrer alt rom og bidrar til å øke universets ekspansjonsrate. 
Hypotesen om mørk energi er den mest brukte måten å forklare nyere observasjoner som antyder at universet utvider seg raskere og raskere. Mørk energi utgjør rundt 70% av all masse/energi, det vil si 70% av universets "innhold". Den resterende delen utgjør 25% mørk materie og 5% vanlig materie.
Skjermbrett

Skjermbrett er en romdeler som tradisjonelt er konstruert av tre eller flere plater som er satt sammen med hengsler, slik at det er mulig å justere størrelsen og gjør det enkelt å omplassere det.
Skjermbrettet stammer fra Kina, hvor de ble populære under Zhou-dynastiet.
Fullrigger

Fullrigger er et seilskip med minst tre master og der alle er skværriggede. Det fantes også firemastede fullriggere, men det har bare eksistert én femmastet fullrigger, «Preussen» fra 1902. På disse kalles den aktre masten kryssmast eller jiggermast. I Norge er det i dag (2016) tre fullriggere, «Sørlandet», «Christian Radich» og «Najaden». Den fjerde skværriggeren,  «Statsraad Lehmkuhl», er barkrigget.
Møllegaten (Tønsberg)

Navnet

Gaten fikk sitt navn etter en hestemølle som lå på stedet. Møllen var en av tre møller i byen; de to andre var vindmøller og sto på Haugar og på det nåværende sykehusområdet. Før 1903 het gaten Møllergaten, og enda tidligere het øvre del av gaten Brandbrøndgaten etter tre brønner som skulle forsyne byen med vann i tilfelle brann.
Fram til 1927 lå det to bygninger midt i Møllegaten, slik at denne var delt i to. Disse husene ble ekspropriert og revet for å gjøre gaten sammenhengende. Det smale smuget mellom disse husene het «Finkammen».

Bygninger

Nederst i gaten ligger Tollboden, Tønsbergs eldste murbygning bygget i 1827. Den ble utvidet i 1853 og 1946. Ved Nedre Langgate ligger et forretningsbygg oppført i 2010. Lenger opp ligger funkishuset Rabegården fra 1934, Sparebankbygget fra 1915, det tidligere Grand Hotel fra 1930, Frimurerlogen fra 1924, Politistasjonen og den tidligere Metodistkirken fra 1883 (ombygget 1952). Møllegaten 9 er et bankbygg fra ca. 1928 (påbygd 1963, 1983). Møllegaten 12 er oppført i 1915. Øverst ender Møllegaten i Hvalenkrysset ved Farmannstorvet.
Holographic Versatile Disc

Prinsipp og teknologi

Det brukes en teknologi kjent som Collinear holography, eller Kollinær holografi (holografi på èn linje), hvor en grønn og en rød laser fusjoneres sammen som èn stråle (derav navnet). Den grønne laseren leser data enkodet som laserinterfens fra et holografisk lag nær toppen av disken. En rød laser er brukt som en referansestråle for å lese servoinformasjon fra et normalt CD-aluminiumslag nær bunnen. Servoinformasjon er brukt til å fastslå posisjonen til det røde hodet over disken, sammenlignbart med hodet, sporet og sektorinformasjonen på en alminnelig harddiskdriver. På en CD eller DVD er denne servoinformasjonen flettet sammen dataen. Et dichroic-speillag mellom den holografiske dataen og servodataen reflekterer den grønne laseren samtidig som å slippe den rød gjennom. Dette forhindrer forstyrrelser fra brytning av den grønne laseren av servodatagropene og er en forbedring fra tidligere holografisk lagringsmedia, som enten opplevde for mye interferens, eller manglet servodata helt, noe som gjorde dem ukompitable med tidligere CD-er og DVD-er.
Standarer for 100 GB kun lesbare holografiske disker og 200 GB opptakbare patroner ble kunngjort av ECMA i 2007, men ikke noe produkt kom på markedet. En rekke lanseringsdatoer ble fastslått men ingenting skjedde. Det er ennå ingen antydning til produkter med denne teknologien på markedet. Prisene er forøvrig forventet til å komme på 15 000$ USD for en HVD-spiller og 140-180$ USD for en normal HVD-disk, men minske gradvis over tid.

Kapabilitet

Foreløpig optisk lagring lagrer èn bit per puls, og HVD-alliansen håper å forbedre denne effektiviteten med kapasitet på rundt 60 000 bits per puls i en invertert, avkortet kjegleform som har en 200µm diameter på bunnen og en 500 µm diameter på toppen. Høy tetthet er mulig ved å flytte disse nærmere på sporet: 100 GB på 18 µm seperasjon, 200 GB på 13 µm, 500 GB på 8 µm, og mest demonstrert 5 TB for 3 µm på en 10 cm disk.
Systemet bruker en grønn laser med en output på 1 watt, noe som er høy strøm for en forbrukermarkedslaser. Mulige løsninger inkluderer forbedring av følsomheten av polymeret brukt, eller utvikling og kommodisering (engelsk: commoditizing) av en laser kapabel for høyere strømoutput samtidig som å være forbrukermarkedsvennlig.
Skålvik

Skålvik er en grend som ligger i Fjell kommune i Hordaland. Grenda ligger mellom Sekkingstad i nord, og Møvik i sør og har forbindelse til øyene Langøyna, Syltøyna, Lokøyna og Algrøyna. Skålvik har en skole som heter Skålevik Skule og idrettslaget som heter Nest-Sotra holder til i bydga.
Drammens Skøiteklub

Historie

Skøytesporten kom tidlig i gang i Drammen. Drammens Skøiteløberklub ble stiftet 3. januar 1865. Klubben hadde skøytebane på elven og ute på fjorden, men det var nærmest mosjonsidrett som ble drevet på den tid. Denne klubbens levetid ble imidlertid ikke særlig lang. En ny Drammens Skøiteklub ble opprettet i 1880-årene, men heller ikke denne ble særlig gammel. Noen konkurranseidrett av betydning ble det ikke før omkring århundreskiftet, da Marienlyst Idrætspark ble anlagt. Daværende I.F. Ulabrand arrangerte Drammens første NM i 1903. I årene som fulgte var det livlig skøytevirksomhet i Drammen. Det var flere gode løpere i Bragerøen IF, som senere endret navn til Drammens Idrætsforening. Sistnevnte arrangerte et nytt NM i 1916. Etter dette fikk skøytesporten i Drammen et kraftig oppsving. En del av byens idrettsledere og forretningsfolk gikk i spissen for å få stiftet en spesialklubb for hurtigløp. Den 15. november 1917 var stiftelsen av en ny Drammens Skøiteklub et faktum. Allerede fra starten talte klubben 152 medlemmer, et høyt tall selv med dagens målestokk. Den nye klubben arbeidet godt og fikk frem en rekke yngre, lovende løpere. Interessen steg stadig og i 1922 fikk DSK æren av å arrangere sitt første norgesmesterskap.

Viktige medlemmer

De olympiske mestrene Ivar Ballangrud, Charles Mathiesen og Sten Stensen har alle vært medlemmer av klubben. Andre kjente løpere er Sigurd Moen, bronsemedaljevinner på 1500 m i OL i 1924 og Finn Hodt med fem distanseseire på 500 m i NM.
DSK har også markert seg administrativt i Norges Skøyteforbund og har hatt flere av sine medlemmer med i styret i NSF. Den tidligere sprinteren og sølvmedaljevinner på 500 m i OL i 1936, Georg Krog (da medlem av Gimsøy IF) var skøytepresident 1961-65.

Arrangementer

Drammens Skøiteklub har markert seg som arrangør av mange store skøytestevner. Seks norgesmesterskap har klubben arrangert på Marienlyst i Drammen. Det siste norgesmesterkapet ble arrangert i 2005. DSK var dessuten kjent for sine internasjonale stevner på Marienlyst hvor tusenvis av drammensere kom for å se verdens beste skøyteløpere. Ved flere anledninger var det mer enn 10.000 mennesker på kveldsstevner på Marienlyst. 
DSK arrangerer hvert år Drammensløpet i slutten av oktober som markerer starten på skøytesesongen for gutter og jenter.
Pierre Séguier

Bakgrunn

Séguier kom fra en slekt med en rekke fremstående jurister og politikere. Farfaren, ved samme navn, var président à mortier i Paris' parlament, og faren Jean Séguier, var seigneur d'Autry. Ettersom faren døde mens han var liten, vokste han opp hos sin onkel på farssiden, som var président à mortier i Paris likesom farfaren.

Karrière

I 1624 etterfulgte han sin onkel i parlamentet, og ble i dette verv i ni år.
I tiden i parlamentet kom Séguier til å nyte Richelieus tillit, og ble i 1633 storsigillbevarer (Garde des Sceaux) og i 1635 dessuten kansler. Han var en av dem som med forbigående av Ludvig XIIIs testamente overlot formynderregjeringen til enkedronning Anna. 
Selv om Séguier var en klar tilhenger av hoffpartiet under fronden, måtte han avstå fra sin verdighet som storsigillbevarer. Han ledet i 1642 rettassaken mot Henri Coiffier Ruzé d'Effiat, marquis de Cinq-Mars. Han fikk tilbake storsigillbevarervervet allerede i 1656. Han presiderte også den domstolen som dømte Nicolas Fouquet i 1661. 
Etter at Jean-Baptiste Colbert var kommet til makten og Mazarin var død, spilte Séguier en forholdsvis passiv rolle i administrasjonen, men i 1666 inngikk han i en kommisjon som reformerte Paris' politivesen. 
Han var en av stifterne av Det franske akademi, og ble dets beskytter etter Richelieus død.
Pierre Séguier døde 28. januar 1672 i Saint-Germain-en-Laye i en alder av 82 år.
Charles Le Brun, som allerede hadde foreviget ham i Ritterbilde med kanslerSéguier (1660, Louvre, originaltitoel Portrait équestre du Chancelier Séguier) i stor prakt, gav ham en storlagen begravelse ved hjelp av Académie royale de peinture et de sculpture.
Seguiers betydelige bibliotek ble i pakt med hans testamentarisk gitte bestemmelse overført til abeddiet St. Germain-des-Prés og utgjør nå som Fonds Coislin en kostbar del av Bibliothèque nationale de France. Hans private nedtegnelser ble i 1964 utgitt av Roland Mousnier: Lettres et mémoires adressées au chancelier Séguier (1633–1649).
Stebnickiella

Utseende

En liten (ca. 3,3 millimeter), blank, brun gjødselbille. Oversiden er fint og tett punktert. Hodet er kort og bredt, noe flatt, rundet foran, med avsatt forrand bortsett fra i midten. Pronotum er nær dobbelt så bredt som langt, med bredt avsatte sidekanter, særlig bakerst, bakerst i midten med grov punktering. Dekkvingene er noe rundede, med kraftige punktstriper. Beina er ikke særlig kraftige.

Levevis

Ingenting er kjent om biologien til disse billene.

Utbredelse

Arten er bare kjent fra Peru.
Fredrikstad festning

Fredrikstad festning er en festning i Fredrikstad i Østfold. Den ble anlagt i 1663-1666 av ingeniøroffiseren Willem Coucheron etter godkjennelse av kong Frederik II. Hovedfestningen er en bastionfestning med vollgraver  rundt daværende Fredrikstad by, nå omtalt som Gamlebyen. Til Fredrikstad festning hører også diverse utenverk: Isegran, Kongsten fort, Akerøy fort, Huth fort og Slevik batteri. I tillegg var det flere enkle batteristillinger som det nå ikke finnes spor av. 
Innenfor vollene ligger en rekke militære og sivile hus. Militære bygninger som Proviantmagasinet, Slaveriet, Laboratoriet, Tøyhuset, Infanteri- og Artillerikasernene, Artilleriverkstedet og Kommandantboligen. Av sivile bygg det gamle rådhuset, Fredrikstad sykehus - nå NRK foruten en rekke bygninger og trehus for private. Gamlebyen er med  andre ord en befestet festningsby, en sårbar konstruksjon. Både festningsanlegget og bygningsmassen er lite endret og fremstår som autentisk og komplett, som en av de best bevarte bastionfestninger i Nord-Europa.

Historie

Den første kommandanten ble utnevnt 6. januar 1662. Det var  oberstløytnant Johan Eberhard Speckhan. Foruten selve garnisonen sto fra 1730-årene til omkring midten av 1800-tallet slaveriet under kommandanten. I 1716 var festningen Tordenskiolds base under operasjonene på den svenske vestkysten. Samme år invaderte Sverige, og da svenske ryttere fra Carl Mörners hæravdeling ble sett utenfor festningen, skjøt kommandant Wilster låvene på bymarkene i brann og satt også fyr på bebyggelsen på Vaterland. 
Den eneste gang festningen faktisk var i kamp var da Sverige invaderte Norge i 1814. Svenske styrker og artilleri ble landsatt på sørspissen av Kråkerøy, artilleriet ble fremskutt til et høydedrag på Kråkerøy som siden fikk navnet Svenskeberget, et navn som fortsatt finnes på bykartet. Herfra ble den sydlige del av festningsbyen beskutt. Stillingen var uholdbar, festningen lå helt åpen for fiendtlig ild og beskytingen kunne medføre betydelige tap blant ca. 800 sivile og 1200 soldater. Den 4. august 1814 etter bare ett døgn med trusler fra svensk side, kapitulerte oberstløytnant Hals for de svenske styrkene. Hals ble senere dømt til døden, men benådet. 
Ved kongelig resolusjon i 1903 ble festningen nedlagt som festningsanlegg, men fortsatte å være en militær garnison. I nyere tid er Gamlebyen blitt brukt som et utdanningssted for forsvaret. Restaureringsplan for festningsverkene ble lagt fram i 1987 og noen år senere bevilget staten midler til en større restaurering av festningen der særlig vollene og vollgravene ble strammet opp.  I forbindelse med omleggingen av det norske forsvaret, ble det i 2001 vedtatt at Forsvarets virksomhet i Gamlebyen skulle nedlegges og 28. juni 2002 marsjerte en ut for siste gang. Anlegget forvaltes av Forsvarsbygg.
Fredrikstad festning er nå en turistattraksjon med historiske bygninger, kunstutstillinger og kunsthåndverk.
Kommunal vei 4750 (Haugesund)

Kommunal vei 4750 i Haugesund går mellom Gard og  Haraldshaugen i Haugesund. Veien er ca. 250 meter lang.
Veien har blitt omklassifisert fra Fv926 og har blitt del av kommunal vei. Fylkesveien var rundt 60 meter lang, og gikk mellom Fv927 og parkeringsplassen.
Abderos

Opphav

Opphavet til Abderos er forskjellig i de ulike kildene. Pseudo-Apollodorus hevder at han var en sønn av guden Hermes, men i henhold til andre (Strabon) var han en sønn av den legendariske Thromios lokieren. Det er også hevdet at han var sønn av en venn av Herakles, og en sønn av Menoitios, hvilket ville gjøre Abderos til en bror av Patroklos, en våpenbror av Akilles. Den greske poeten Pindaros gjorde Abderos til en sønn av Poseidon og Thronia.

Herakles' åttende storverk

Han er mest kjent for sin tragiske rolle i det åttende av Herakles' tolv storverk. Sammen med andre hjalp han Herakles med å fange fire ville og menneskeetende hopper tilhørende Diomedes, en kjempe i Trakia. Herakles overmannet stallkarene og drev hestene til Diomedes ut i havet og etterlot dem hos Abderos. Imidlertid mens Herakles var borte, fortærte hestene Abderos, og som hevn lot Herakles dem også spise Diomedes. Tradisjonen hevder at Herakles grunnla byen Abdera i nærheten av graven til Abderos. Her ble de agonske leker, bestående av boksing, bryting, og pankration (gresk kampsport) holdt i hans ære (men hesteløp ble bannlyst i respekt for hans død).
I en del forskjellige tradisjoner var Abderos istedenfor å hjelpe Herakles, var han en tjener av Diomedes, og ble drept av Herakles sammen med sin herre.
Bejsug

Bejsug (russisk: Бейсу́г) er ei elv i Krasnodar kraj i Russland. Den er 243 kilometer lang og har et nedbørfelt på 5 190 km². Den munner ut i Azovhavet i Bejsugskij Liman.
Blokade

Blokade brukes om en situasjon når et land eller et område får stengt sine tilførsler av varer og tjenester som ledd i en konflikt med et annet land. Blokade kan skje i forbindelse med krig, men det kan og finne sted før, etter eller uten væpnet konflikt. I nyere tid er blokaden av Cuba under Cubakrisen i 1962 et svært kjent eksempel på en blokade som ikke utviklet seg videre til krig.

Bakgrunn

Under første verdenskrig ble Tyskland utsatt for en blokade av Storbritannia og Frankrike. Denne fikk feilaktig skylden for matmangelen i Tyskland vinteren 1916/1917. For det første forbyr folkeretten (London-erklæringen fra 1909) blokade av matimport. (Selv piggtråd regnes som «kontrabande på visse vilkår» fordi det brukes av bønder). For det annet var det umulig å stanse matimport via nøytrale havner, særlig i Nederland. Da matforsyningen sviktet markant utpå vinteren 1916/1917, skyldtes det at kornprisene var regulert i Tyskland, men ikke prisene på kjøtt. Det lønnet seg da for bøndene å fôre dyrene med korn og selge kjøtt i stedet til svartebørspriser. Et ettkilos brød dekket én dags kaloribehov for en voksen mann. Men korn gir bare fjerdeparten av denne energien når det spises indirekte via kjøtt. 
Da de tyske kjøttprisene ble regulert for å stanse denne trafikken, slaktet bøndene dyrene ned (ni millioner griser våren 1915). Dermed avtok tilgangen på gjødsel, og man fikk skrinnere avlinger. Til overmål sviktet også potethøsten. Nå kom «turnipsvinteren». Bøndene greide seg, men i byene kokte folk turnips og en sirup av sukkerroe som ennå spises på potetkaker på julemarkedet i Köln, kalt Reibekuchen (= raspekake, kake av raspet potet) mit Rübenkraut (= med roe-urt). Det prøyssiske landsbruksdepartementet behandlet blokaden som en form for jordbrukstariff, som høyrepartiene ikke så noe unaturlig ved.
Andre kjente tilfelle av blokade som ledd i krigføring er kontinentalblokaden under napoleonskrigene.
Under den tyske okkupasjonen av Norge under andre verdenskrig ble det tydelig hvor avhengig landet var av importert korn. Norske bønder klarte bare å dekke mellom en tredjedel og en fjerdedel av befolkningens faktiske behov. USA sa seg villig til å eksportere korn til Norge, men Winston Churchill nedla veto fordi dette ville bety et hull i blokaden mot Tyskland. Dermed stod bare én mulighet åpen for Norge, og det var å importere korn fra fienden selv. Ved frigjøringen hadde Norge mottatt 808.716 tonn korn og mel fra okkupasjonsmakten – nesten to års forbruk. I bytte fikk Tyskland fisk og tran, men kaloribalansen viste et overskudd i norsk favør på over 760 millioner kilogramkalorier.
Fredrikstad byleksikon

Fredrikstad byleksikon er et leksikon som dekker Fredrikstad kommune. Leksikonet viser byens gater, veier, parker, bygninger, organisasjoner og annet stoff om byen.
Leksikonet ble utgitt i forbindelse med Fredriksstad Blads 100-årsjubileum. Fra 2000 var leksikonets innhold tilgjengelig på avisas nettsted. Per 2017 er det tilgjengelig på Bokhylla.no.
Platycycla

Utseende

En middelsstor, bredt ovale, skinnende grønn (bleknende til gult på på døde eksemplarer) skjoldbille. Kroppen er bredt oval sett ovenfra, nokså høyt og litt spisst hvelvet (avrundet pyramideformet sett fra siden), dekkvingenes "skuldre" noe framskytende. Hodet er lite, ikke synlig ovenfra, antennene forholdsvis lange og tynne. Pronotum og dekkvingene er utvidet mot sidene, blanke, spredt og fint punkterte.

Levevis

Både larver og voksne lever på planter og eter fra dem. Denne artens vertsplanter er ukjente.

Utbredelse

Slekten er utbredt i Mexico og Guatemala.
Mark Constable

Idrettskarriere

I De internasjonale øylekene 2017 vant han singelklassen, etter at han slo Jordan Trebert 2-0 (21-14, 21-6) i finalen. I tillegg kom Jersey på andreplass i lagkonkurransen.
Every Thing Will Be Fine

Handling

Filmens hovedperson er en bilfører (spilt av James Franco) som forsøker å forsone seg med at han har forvoldt et barns død. I ettertid oppsøker han både ulykkesstedet og barnets mor (spilt av Charlotte Gainsbourg). Mannen er forfatter, og ved møtet med moren til det forulykkede barnet (Gainsbourg) blir det klart at ulykken har hatt en katarsisk virkning på forfatterskapet hans; han har vokst på hendelsen og fått litterær suksess.

Filmmusikk

Musikken var komponert av franske Alexandre Desplat, som også har laget filmmusikken til kjente filmer som Kongens tale, Godzilla og The Imitation Game. NRKs filmanmelder mente Desplats musikk var «det aller beste med Every Thing Will Be Fine», og fortsatte:
Musikken løfter kvalitetsinntrykket flere hakk, slik at dette, til tross for det lave tempoet, blir en interessant og stemningsfull film om å finne veien videre.

Mottagelse

Aftenpostens anmelder mente filmen ble for stillestående.
Verdibørsen

Verdibørsen er et norsk faktaprogram som har gått på NRK Radio siden 1991. Programmet tar for seg og drøfter ulike tema ut ifra et verdisynspunkt. Etikk, moral og filosofi står meget sentralt i programmet. Et typisk tema kan være hvorvidt det kan være riktig å gå til krig, eller å straffe noen ved å sette dem i fengsel. Tema som forskning, aktiv dødshjelp, abort, veganisme og dyreliv er emner som har vært tema flere ganger programmet. Programmer ser også på ulike historiske hendelser og drøfter hvilken virkning er fikk for fremtiden. Programmet presenterer impulser fra internasjonale miljøer såvel som tanker fra norske fag- og lekfolk. Programmet varer i 55 minutter og går på P2. Det gikk ukentlig på lørdager de første årene. I 2017 ble antallet sendinger kraftig utvidet til å også inkludere sendinger på mandag til torsdag, i tillegg til på lørdager. 
Programmet har hatt flere programledere opp gjennom årene. Blant de seneste er Aase Cathrine Myrtveit, Olav Njaastad og Mathias Nylenna.

Historikk

Verdibørsen hadde sin første sending den 6. mars 1991 på P1. Den første tiden ble programmet sendt på onsdager og hadde kun en halv times varighet. Programledere den første tiden var Håkon Dahl, Kari Saasta og Per Frogner. Det ble den gang beskrevet som et program som skulle ta «opp etiske konflikter fra hverdagen til diskusjon».
I 2017 ble Verdibørsens sendetid og stab utvidet til et daglig og direktesendt radioprogram med sendinger mandag til torsdag, og som før på lørdager.
Håndvåpen

Håndvåpen er et begrep med flere betydninger. I utgangspunktet refererer det til alle håndholdte våpen, i motsetning til monterte våpen, slik som for eksempel artilleri. Uttrykket kan brukes om alle slike våpen, inkludert blankvåpen, men brukes normalt bare om håndholdte skytevåpen. I deler av skyte- og samlermiljøet brukes uttrykket enda mer restriktivt om avfyres uten skulderstøtte, det vil si pistoler. Håndvåpen brukes som personlig våpen i det militære, av politi og sikkerhetsstyrker og sivile. I tillegg brukes håndvåpen til jakt og sport.

Internasjonal handel med håndvåpen

Internasjonalt utgjør lovlig og ulovlig handel med håndvåpen en stor trussel mot freds- og bistandsarbeid. De mange krigene og konfliktene rundt om i verden har gjort at det finnes store mengder håndvåpen i omløp. Bare til India og Pakistan er det beregnet at det har blitt smuglet inn 63 millioner håndvåpen, noe som gjør det svært vanskelig å etablere ro, orden og nasjonal kontroll i deler av disse landene. Det er også en betydelig lokal produksjon av kopier av ettertraktede håndvåpen, særlig AK-47.
En internasjonal gruppe bestående av Amnesty International, Oxfam og International Action Network on Small Arms regnet i 2003 ut at det er over 639 millioner håndvåpen i omløp, og at mer enn 1 135 selskaper i mer enn 98 land lager håndvåpen, våpendeler og ammunisjon til dem. USA og Russland er henholdsvis den største og nest største produsenten og eksportøren av håndvåpen i verden.

Håndvåpen i Norge

Tradisjonelt (innen media og statsforvaltning) brukes betegnelsen om et eller flere håndholdte våpen som kan håndteres av én person, tilsvarende det engelske «Small Arms and Light Weapons». det vil si gevær, hagler, pistoler og blankvåpen, mens den engelske betydningen av ordet benyttes hovedsakelig innen skytter og våpensamlermiljøene, Begrepet har derved flere noe forskjellige betydninger i Norge.
Eierskap av kruttdrevne håndvåpen i Norge er strengt regulert gjennom våpenloven. Tillatelse til å eie håndvåpen gis bare til personer over 18 år for hagle og rifle, 21 år for pistoler. Det samme gjelder armbrøst. Å eie luftvåpen krever ikke tillatelse.
Rue de Bretagne

Rue de Bretagne er en gate i 3. arrondissement i Paris som har sitt navn etter prosjektet Place de France av kong Henrik IV.
Mot vest fortsetter gaten under navnet rue Réaumur.